
PRO DOMO 


întrucât subiectul SMART CITY este acoperit pe larg şi sunt disponibile numeroase articole, dintre 
care unele (cum este cel cu acelaşi nume de pe Wikipedia), deşi sintetice, sunt suficient de relevante, 
nu consider că este nevoie de o introducere exhaustivă, pur teoretică. 

Totuşi, doar pentru a vă introduce în atmosferă, daţi-mi voie să amintesc aici câţiva termeni utilizaţi 
pentru a defini acelaşi concept (în varianta originală) : “digital city", "e-communities", "intelligent 
city'V'telecity", "wired city"". Sună a SF nu-i aşa ? Ei bine, nu mai e cazul sa ne forţăm imaginaţia. 
Amsterdam, Barcelona, Stockholm, Hong Kong, Delhi, New York, Seoul, Viena, Toronto, Berlin, 
Copenhaga, sunt doar primele dintr-o lunga listă de oraşe care urmăresc activ (şi constant) 
implementarea unei strategii "smart city". 

în toată lumea şi în majoritatea strategiilor de dezvoltare urbană, componenta SMART a evoluat 
rapid de la "ar fi bine să" la "este neapărat necesar să" (inclusiv în lumea a 3-a, chiar dacă acolo, în 
unele cazuri, se învârte în jurul contorizării digitale a utilităţilor, comunicaţiilor prin telefonia mobilă 
sau a sistemelor de monitorizare a apei). Cu nimic mai prejos, oraşe ca Johannesburg (proiectul 
BWired), Rio, Lagos, Nairobi sau Cape Town, sunt mai avansate din acest punct de vedere chiar decât 
unele oraşe europene sau americane, în plus, în Africa au fost lansate câteva platforme de inovare 
(de exemplu SCI-NA, un ONG a cărui misiune e să ajute instituţiile publice şi private să implementeze 
soluţii şi iniţiative smart inovative şi orientate către cetăţean, cu scopul dezvoltării sociale şi 
economice - linkîn secţiunea Bune Practici) 

Folosind senzori cu un consum de energie minim, reţele wireless, aplicaţii găzduite de reţeaua de 
intranet (dar instalabile pe orice device-uri mobile), monitorizarea digitală, procesarea automată a 
fluxurilor de date şi sistemele de management al serviciilor publice, Oraşele Inteligente sunt deja o 
realitate. Şi asta nu-i tot : dincolo de reţelele fizice şi de toate aceste soft-uri "smart", provocarea 
urbană a zilelor noastre este să gândeşti, să acţionezi şi să trăieşti "isteţ" (smart). 

NU AVEŢI SENZAŢIA CĂ NOI AM RĂMAS UN PIC ÎN URMĂ ? 

Acest Ghid a fost elaborat cu scopul declarat de a conştientiza decidenţii şi de a oferi celor care vor să 
fie (şi mai) "SMART" (administraţia locală, societatea civilă, mass-media, mediul de afaceri, grupurile 
inovative, etc), suficiente informaţii despre subiect, dar şi paşii de urmat, soluţii, bune practici şi 
trimiteri către resurse (on-line), selectate astfel încât grupurile ţintă să accepte această provocare. 

Ghidul are 35 de pagini smart (mai mici decât A4 şi pătrate). Nu vă demobilizaţi, 10 pagini conţin doar 
ştiri despre oraşe inteligente din România, surse de informare şi link-urile către acestea. 


SUMAR 


DE CE oraşe inteligente ? PAG 03 
CINE iniţiază procesul, cine-l finanţează, cine acţionează ? PAG 05 

ŞTIRI SMART ROMÂNEŞTI PAG 25 

SURSE Şl LINK-URI PAG 30 

în versiunea electronică a Ghidului, puteţi naviga tastând CTRL+click pe numărul paginii, pentru a vă 
duce direct la secţiunea care vă interesează. 

CELE 5 ÎNTREBĂRI "SMART" 


în timp ce experţii în demografie şi urbanism prevăd că populaţia lumii se va dubla pînă în 2050 şi că 
pînă în 2020, 80% dintre oameni vor locui în oraşe, se estimează că investiţiile globale în tehnologiile 
de tip Smart City vor atinge în 2020 fabuloasa suma de 110 miliarde de dolari ! (108 miliarde conform 
Pike Research, 117 după Navigant Research - indicat în secţiunea RAPOARTE). 



Plecând de la aceste premize, Ghidul îşi propune în continuare să răspundă la 5 întrebări esenţiale 
despre drumul către Oraşe (mai) Inteligente : DE CE ? CINE ? CE ? CÂND ? şi, desigur, CUM ? 


Una dintre cele mai "smart" întrebări este DE CE ? (de ce oraşe inteligente) 


Cele mai multe abordări pleacă de la construcţia logică "este necesar şi raţional să faci lucrurile mai 
bine" (desigur, în termeni de eficienţă, servicii cu valoare adăugată şi responsabilitate socială), dar în 
ultima perioadă, din ce în ce mai mulţi analişti şi cercetători realizează că marile comunităţi urbane se 
confruntă mai degrabă cu probleme din categoria "supravieţuire" (cel puţin o parte dintre resursele, 
reţelele fizice şi capacitatea de procesare a deşeurilor rezultate sunt limitate) şi că aceasta este, de 
fapt, principala motivaţie de a reformula, într-un mod mai înţelept, strategiile de dezvoltare urbană. 

Altfel spus, această premiză s-ar traduce în "oraşele nu au altă opţiune decât să fie smart". 

După IBM (unul dintre cei mai mari furnizori mondiali de tehnologie smart-city), ceea ce un oraş 
consumă din/ şi trimite înapoi în/ mediul înconjurător a devenit un subiect cheie, din cauză că 
AGLOMERĂRILE URBANE ÎNCEP SĂ ÎŞI ATINGĂ LIMITELE FIZICE : 

Cities are Reaching 
Their Limits 


Cities must become smarter about 
using existing capacity and resources 

Cities produce nearly 80 percent 
of the world's carbon emissions. 

Today there are more than l billion cars on 
the road. That number will double by 2020. 

1second 

Every second, the urban 
population grows by 2 people. 
Almost 180,000 people move 
into cities each day. 


1/3 

Commercial and residential 

buildings consume 

1/3 of the world’s energy. 


50 % 

Cities lose as much as 
50 percent of their 
water supply to leaky 
infrastructure. 

în afară de asta, concepte ca sustenabilitatea şi calitatea vieţii prevalează acum în faţa altor indicatori 
şi asta înseamnă că ORAŞELE pur şi simplu trebuie să înceapă să gândească şi să planifice cum să 
devină ORIENTATE SPRE CETĂŢENI, PRIETENOASE CU MEDIUL, cum SĂ FOLOSEASCĂ RAŢIONAL 
RESURSELE pe care le au şi SĂ GENEREZE VENITURI şi toate astea simultan ! 

Din această perspectivă, tehnologia ICT este una dintre puţinele care pot ajuta cu adevărat oraşele să 
devină mai sustenabile, mai prietenoase şi mai eficiente, în acelaşi timp. 

CINE ? (iniţiază procesul, cine-l finanţează, cine acţionează, cine ţine busola) 


IMAGINEA DE ANSAMBLU 

Un număr din ce în ce mai mare de pieţe globale, regiuni, ţări, metropole, comunităţi, alianţe, 
asociaţii, grupuri de inovare, etc şi-au propus să devină "smart" şi au adoptat în acest sens declaraţii, 
strategii, programe, iniţiative, planuri de acţiune, etc şi alocă anual fonduri consistente pentru ele. 



Map of the 107 cities worldwide receiving ICF awards from 1999~2012 Source: Smart City Development 
Experience Research of Each Country-ICF Case Study Analysis, Lin Zi Xian (2012) 


în acelaşi timp, aceste comunităţi inteligente fac schimburi de informaţii, îşi sincronizează eforturile, 
cooperează şi fac planuri comune. Numeroase evenimente internaţionale (şi regionale, naţionale şi 
locale) au loc în fiecare an (de exemplu, The SMART COUNTRIES & CITIES CONGRESS care a avut loc 
în SEP 2015 la PARIS). Un alt exemplu de "open source" este platforma internaţională lucrativă The 
Smart Cities Council (listată în secţiunea LINK-uri). 

Fie că face parte sau nu dintr-o structură asociativă, fiecare ţară şi fiecare oraş îşi stabileşte propria 
agendă şi propria foaie de parcurs, apelând la resurse creative colective (de tip "open source") dar şi 
la soluţii profesionale aplicate (specializate). 


Aşa se face că piaţa echipamentelor şi aplicaţiilor de tipul "smart" are un potenţial de creştere uriaş, 
fiind estimată pentru 2019 la peste 1.000 de miliarde $ (I). De aceea, nu-i nici o surpriză faptul că 
majoritatea firmelor de IT şi-au ajustat strategiile de cercetare/dezvoltare astfel încât să facă faţă 
provocărilor lumii "smart". Mari companii de IT, telecomunicaţii şi energie precum IBM, Cisco, 
Siemens, Hitachi, Toshiba, Schneider Electric, General Electric, Oracle, Microsoft (şi lista poate 
continua la nesfârşit), au pariat pe acest trend sume importante. 

"Libelium", de exemplu, o companie high-tec cu sediul în Saragosa (Spania) furnizează, doar ea, mai 
mult de 50 de aplicaţii smart, integrate în "Lumea Inteligentă" Libelium : 



Warning messages 
according to climat» 

Defect iPhone and Android devices 

Study of water suitability i 


Air Pollution 


Waste Management 


Water Quality 


Libelium Smart World 


Smartphones Detection Electromagnetic Levels 


Smart Lighting 


Intelligent Shopping 


Perimeter Access Control 


Traffic Congestion 


Forest Fire Detection 


Radiation Levels 


Wine Quality Enhancing 


Noise Urban Maps 


Offspring Care 


Sportsmen Care 


Structural Health 


Water Leakages 


Vehîcle Auto-diagnosis 


Smart Parking 


Quality of Shipment Conditions 


libeliun 

.libetium.com 

CONTEXTUL EUROPEAN 


în Europa, dezvoltarea de Smart Cities are doi actori principali : oraşele însele (în special capitalele 
ţărilor membre) şi Uniunea Europeană (ca şi construcţie instituţională). 



Studiul "Maparea Oraşelor Inteligente în Uniunea Europeană" (listat în secţiunea Rapoarte) detaliază 
rolul UE în acest proces (pag 62-64) şi oferă o imagine exhaustivă (200 de pagini) a situaţiei curente 
din Uniunea Europeană şi câteva studii de caz ale unor oraşe avansate din acest punct de vedere 
(Amsterdam, Helsinki, Barcelona, Copenhaga, Manchester, Viena). 

în 2015, Comitetul Economic şi Social European (CESE) a adoptat un document care pune bazele unei 
noi strategii de dezvoltare si susţinere a proiectelor Smart City, numit "Oraşele Inteligente ca motor 
al unei noi politici industriale in Europa". 

în scopul sprijinirii dezvoltării oraşelor inteligente pe teritoriul UE, CESE susţine sprijinirea investiţiilor 
in proiectele de acest tip cu ajutorul fondurilor publice existente, europene, naţionale si regionale si 
prin exploatarea posibilităţilor oferite de Fondul European pentru Investiţii Strategice (FEIS). 

De exemplu, numai Agenţia europeană specializată în cercetare/dezvoltare/inovare - Innovation and 
Network Executive Agency (INEA) are, pentru perioada 2014 - 2020, un buget de 33,4 miliarde euro. 

Pentru facilitarea procesului, a fost constituit Parteneriatul European de Inovare pentru Comunităţi şi 
Oraşe Inteligente (acronim din engleză EIP-SCC), care aduce laolaltă oraşe, industrii şi pe cetăţeni, cu 
scopul de a îmbunătăţi calitatea vieţii urbane prin soluţii integrate mai sustenabile (prin inovarea 
aplicată, o planificare mai bună, o abordare mai participativă, o mai bună eficienţă energetică, soluţii 
de transport mai bune, folosirea inteligentă a ITC, etc) 

în afara de iniţiativele venind din partea instituţiilor Uniunii Europene, exista o platformă lucrativă 
on-line - Smart Cities in Europe, care furnizează sesiuni de instruire, o foaie de parcurs, prezintă 
provocări, bune practici, etc (listată în secţiunea LINK-uri). 

AGENDA DIGITALĂ A ROMÂNIEI 


(actorii naţionali) 


Prin Hotărârea de Guvern nr. 929 din 21 octombrie 2014 s-a aprobat Strategia naţională de cercetare, 
dezvoltare şi inovare 2014-2020, care conţine SECŢIUNEA 3/ 4.3. Soluţii inovatoare pentru sectorul 
public (Strategia si Planul National pot fi consultate în versiunea electronică aici) . 

Academia Română a publicat în august 2014 Strategia Naţională în Domeniul Cercetării şi Inovării 
pentru Regiunea Dunării Româneşti (Strategia poate fi consultată în versiunea electronică aici) . 

Tot în 2014 a fost adoptată Strategia Naţională privind Agenda Digitală pentru România (listată în 
secţiunea Rapoarte), iar pentru punerea ei în practică a acesteia a fost înfiinţată Agenţia pentru 
Agenda Digitală a României (listată în secţiunea LINK-uri). 

Recent (iunie 2016), CNADNR a semnat cu Ernst & Young contractul de servicii privind elaborarea 
Strategiei de dezvoltare a Sistemelor de Transport Inteligente. 

O structură asociativă care pune la dispoziţie şi o platformă lucrativă on-line este Asociaţia Smart City 
Pro (listată în secţiunea LINK-uri). Asociaţia are ca scop promovarea şi implementarea conceptului 
„Smart City" pe teritoriul României pentru creşterea calităţii vieţii cetăţenilor în regim de eficientizare 
a consumului de resurse. Acest portal este o bună bază de plecare pentru orice autoritate publică 
locală oferă o imagine de ansamblu asupra aplicabilităţii tehnologiilor digitale în viaţa de zi cu zi. 

O alta platformă românească on-line este Romanian Smart Cities Platform (listată şi ea în secţiunea 
LINK-uri), care propune o Strategie Naţionala Inteligenta pentru Oraşele Inteligente din Romania şi un 
Incubator de Reţelizare Colaborativă adresată Administraţiilor Publice, Instituţiilor de Cercetare şi 
Iniţiativelor Private. 

Mediul de afaceri este reprezentat de numeroase companii multinaţionale şi lideri ai pieţii româneşti 
care propun diverse soluţii şi iniţiative „smart" : IBM, ZTE, Huawei, Luxten, NEC, Siemens, Teamnet, 
Bosch, Orange, Telekom, Cisco, UTI Grup, Vodafone (am enumerat doar câteva). 

Trebuie subliniat aici că o resursă insuficient valorizată şi exploatată o reprezintă mediul academic, 
Universitatea Politehnică Bucureşti, Universitatea Spiru Haret, Universitatea Politehnică Timişoara, 
SNSAP, fiind doar câteva dintre instituţiile de învăţământ superior foarte active în acest domeniu. 

FOCUS LOCAL 


SMART CITY ÎNCEPE CU SMART CITY MANAGEMENT : înainte de oricine altcineva, executivul din 
administraţia locală, PRIMARUL (şi aparatul lui), CITY MANAGERUL, sunt primii care pot (şi trebuie) 
SĂ EXPLICE TUTUROR CELORLALŢI care este miza şi apoi SĂ ASIGURE DEZVOLTAREA DE SERVICII 
SMART, ceea ce presupune clarificarea situaţiei existente şi a celei dorite, alocarea de resurse şi 
gestionarea procesului. 

Asta ne conduce la un alt actor important, CONSILIUL LOCAL (pentru a putea pune în practică 
viziunea şi atinge obiectivele asumate, este obligatoriu ca executivul să aibă susţinere politică). 

SOCIETATEA CIVILĂ are un rol determinat în catalizarea procesului . 

în orice comunitate urbană, actorii principali sunt cetăţenii. Chiar dacă foloseşte cea mai înaltă 
tehnologie digitală, un oraş nu va fi inteligent, dacă locuitorii lui nu sunt, la rândul lor, "smart" 
(când vorbim de locuitori "smart" nu ne referim la cunoscătorii domeniului IT sau la oamenii 
erudiţi, ci la cei care sunt sensibili la facilităţile smart disponibile şi le folosesc în beneficiul propriu 
sau al comunităţii. Dealtfel, FOCUS GRUPURILE sunt amintite adesea de cei care proiectează oraşe 
inteligente, strategii şi planuri de acţiune smart. 

MEDIUL DE AFACERI are un rol uriaş în stimularea inovării şi în livarea de soluţii smart. 
Clusterele, Hub-urile inovative, structurile de antreprenoriat, internaţionalizarea (globalizarea) 
afacerilor sunt doar câteva dintre ideile si soluţiile asociative care au funcţionat în oraşele 
considerate poveşti de succes. 


CE ? (presupune, până la urmă, ca oraşul tău să fie inteligent) 


Un oraş inteligent înseamnă mai mult decât încorporarea tehnologiei digitale în funcţionarea zilnică a 
sistemelor. Pe de altă parte, ceea ce înseamnă un oraş inteligent în India, nu e acelaşi lucru cu ceea 
ce reprezintă pentru Africa, SUA sau Europa. 

în viziunea Deloitte, "un oraş poate fi denumit ca 'smart' când investiţiile umane şi de capital precum 
şi infrastructura tradiţională (de transport) şi modernă (ICT) de comunicaţii, alimentează o dezvoltare 
economică sustenabilă şi o calitate a vieţii ridicată,cu un management înţelept al resurselor naturale" 
(Delloite Smart Cities Technology Report - indicat în secţiunea Rapoarte). 

în reprezentarea grafică a Deloitte, atributele unui oraş inteligent sunt grupate în 5 straturi primare : 


The Dimensions of a Smart City 

Goals, aspirations and quality of life 

Plecând de la abordarea europeană, Asociaţia Smart City Pro (ASCP) oferă o imagine românească 
despre cum va arăta arhitectura viitorului oraş inteligent: 


PARAMETRI CHEIE CARE VOR DEFINI UN SMART CITY ÎN 2020 



Management Digital al 
Energiei 

• Reţele electrice inteligente 

• Contoare inteligente 

• Stocare Inteligentă a energiei 


Conectivitate neîntreruptă 

• Rată de penetrare de bandă 
largă de peste 80% 

• Servicii bazate pe localizare. 
Realitate augmentată, 
dispositive/telefoane cu 6PS 
activat 


Oraşe sigure 

• Supraveghere 

• 8iometrie 

• Modelare prin simulări şi 
previziuni ale Infracţionalităţi 

• C2 and reacţii 


Clădiri Inteligente 
automatizate 

• Clădiri automatizate 

• Clădiri inteligente: Soluţii 
HVAC avansate, Echipamente 
pentru iluminare 


1HFBASIBUCIVBA 

umusaflAi 

Management digital al 
Infrastructurii 

«Reţele de senzori 
• Management digital al consu¬ 
mului de apă şi al deşeurilor 

Autorităţi pregătite 

• e-guvernare 

• e-educaţie 

• Soluţii de management al 
dezastrelor 


Intelllgent Mobittty 


• Mobilitate cu emisii reduse 

• Soluţii integrate de mobilitate 

• Transport multimodal 

Tehnologie medical Inteligentă 

• Folosirea sistemelor de e- 
sănâtate şi m-sănătate 

• Dispozitive medicale 
inteligente conectate 


Nativi cMd digitali 

• Folosirea opţiunilor de 
mobilitate verde 

• Alegeri Inteligente de stil de 
viaţă 

• Responsabilitate în consumul 
de energie 

CÂND ? 


(când au apărut, când am aflat noi, când urmează să) 


în această secţiune sunt descrişi sumar paşii făcuţi pînă acum în lume şi în ţara noastră şi sunt 
amintite orizonturile de timp asumate în planificare, ca suport pentru propria voastră evoluţie. 

Specialiştii în domeniul Smart City leagă începuturile istoriei oraşelor inteligente de anul 1914, când 
în Cleveland (SUA), la intersecţia dintre Euclid Avenue şi East 105th Street, a fost instalat primul 
semafor electric din lume. Invenţia lui James Hoge (a cărui instalare a costat 1.500 de dolari şi a fost 
realizată de către American Traffic Signal Company), fusese anticipată încă de acum 101 de ani, când 
revista „The Motorist" publica un articol în care prezenta semaforul electric ca pe "un sistem destinat 
să revoluţioneze gestionarea traficului pe străzile aglomerate ale oraşelor" (întreg articolul cat si alte 
articole aici ) 

Nici termenul "smart" nu este unul nou, e posibil să aibă originile în "Smart Growth" (David Bollier, 
1998), un curent de la sfârşitul anilor '90, care pleda pentru politici noi în planning-ul urban. 

în decada care a urmat, din ce în ce mai multe companii au început să adopte această terminologie 
(Siemens în 2004, Cisco în 2005, IBM în 2009), pentru a defini integrarea unor sisteme informaţionale 
complexe în infrastructura şi serviciile urbane, cum ar fi : clădirile inteligente, transportul public, 
distribuţia de energie şi apă, siguranţa publică, etc. 

Conceptul însuşi a evoluat permanent. Astfel, la întocmirea, în 2012, a primului top mondial al 
oraşelor smart (listat în secţiunea Rapoarte a Ghidului), Boyd Cohen, strateg urban şi profesor la 
Universitatea Desarrollo din Santiago de Chile, lua în calcul următoarele 6 criterii: 

nivelul de inovare (sursa folosită : Top 100 Innovation Cities) 

calitatea vieţii (sursa folosită : quality of living Mercer Survey) 

clasarea în top-ul oraşelor "verzi " (sursa folosită : Green City index) 

folosirea tehnologiei digitale (sursa folosită : Digital Communities Survey) 

sisteme de referinţă în clasificarea ca smart (sursa folosită : IDC smartcities rankings) 

folosirea inovativă a internetului (sursa folosită : worldwide digital governance ) 

în încercarea de a lansa sau accelera procesul, unele instituţii/ţări/metropole/comunităţi au adoptat 
documente programatice, strategiile şi planurile de acţiune întinzându-se pe durate de 5 - 35 de ani 
(de ex : London 2020, Ljubljana 2025, Stockholm 2030, Singapore 2030, Vienna 2050, Paris 2050, etc). 

în Uniunea Europeană, problematica adoptării de soluţii şi tehnologii inteligente a fost atinsă pentru 
prima dată (ce-i drept tangenţial) în 2007, când a fost adoptată "Carta de la Leipzig privind oraşele 
europene durabile". 

în 2010, miniştrii dezvoltării din cele 26 state membre (la acea dată) ale Uniunii Europene, din cele 
trei state candidate (Croaţia, Republica Macedonia si Turcia)şi din cele doua state invitate (Norvegia 
si Elveţia) au adoptat Declaraţia de la Toledo (listată în secţiunea Evenimente Internaţionale), care a 
marcat crearea unei agende urbane europene şi s-a concentrat pe provocările urbane actuale şi 
găsirea de soluţii pentru o dezvoltare urbană inteligentă, durabilă şi bazată pe coeziune socială. 

Pe 1 ianuarie 2014, UE a lansat Programul "Horizon 2020" : pe parcursul a şapte ani, se vor investi 77 
miliarde de euroîn proiecte de cercetare şi inovare. Pînă la data limită (5 Mai 2015), în cadrul 
Apelului de proiecte "Oraşe şi Comunităţi Inteligente", au fost înregistrate 51 de propuneri (cereri de 
finanţare). 

în aprilie 2015, cu ocazia Congresului Mondial "Local Governments for Sustainability", 100 de primari 
ale unor oraşe mari au semnat Declaraţia de la Seoul (listată în secţiunea Evenimente Internaţionale), 
stabilind 9 obiective viitoare, între care "smart cities" este un concept important. 

Tema dezvoltării urbane sustenabile şi inteligente fost reluată şi actualizată în iunie 2015, cu ocazia 
reuniunii miniştrilor responsabili de coeziunea teritorială şi probleme urbane din ţările membre, 
soldându-se cu Declaraţia de la Riga (listată în secţiunea Evenimente Internaţionale). 

Pentru 2016 -2017, Comisia Europeană alocă Programului Orizont 2020 un buget de 16 miliarde de 
euro, fiind vizate o serii de iniţiative de modernizarea industriei producătoare europene (1 miliard 
euro), tehnologii şi standarde pentru conducere automată a autovehiculelor (peste 100 de milioane 
euro), internetul obiectelor (139 de milioane euro), digitalizarea industriilor UE şi economia circulară 
(670 de milioane de euro), oraşe inteligente şi durabile (232 de milioane euro). 

Revenind pe meleagurile noastre, potrivit Strategiei naţionale pentru eficienţă energetică, România 
ar urma să investească 5 miliarde euro în următorii 5 ani în acest sector, din care 3,9 miliarde euro 
pentru implementarea unei economii cu emisii reduse de carbon şi 1,1 miliarde euro pentru proiecte 
care vizează eficienţa energetică (clădiri, sisteme de iluminat şi oraşe inteligente). 

Una dintre concluziile cheie ale studiului "Mapping Smart Cities in the European Union" (listat in 
secţiunea Rapoarte) este aceea că, în prezent, mai mult de două treimi dintre oraşele care au făcut 
parte din eşantion sunt încă în faza de planificare sau proiecte pilot, aşadar NU ESTE PREA TÂRZIU 
PENTRU NIMENI SĂ ÎNCEAPĂ ACUM. Studiul furnizează şi o hartă a oraşelor inteligente (cu albastru), 
raportându-le la oraşele cu o populaţie de peste 100.000 de locuitori (cu roşu): 




Smart Cities 
Cities over 100,000 



în a doua jumătate, Ghidul se concentrează pe îndemnuri ale experţilor şi exemple de bună practică. 
Nu am reinventat roata, ci am căutat şi ales modele pragmatice de urmat, sintetizate de profesionişti 
şi validate de experienţa celor care au pornit pe acest drum înaintea noastră. în final, am extras 
informaţiile esenţiale şi câteva ştiri smart româneşti (pentru a avea imaginea a ceea ce au făcut alte 
oraşe din România şi ce planuri de viitor au) şi am listat sursele de informare şi multe link-uri utile. 

CUM ? 


(poate deveni oraşul tău mai inteligent) 


Trebuie spus de la început că nici un Ghid, portal, companie IT sau buget, oricât de impresionante ar 
fi, nu pot oferi o soluţie magică prin care un oraş să devină, într-o perioadă scurtă de timp, inteligent. 

Procesul prin care un oraş devine (şi rămâne) inteligent este unul continuu, tocmai de aceea acest 
proces trebuie premeditat şi iniţiat. Pentru asta, aveţi nevoie de leadership, planificare şi finanţare. 
De asemenea, trebuie să anticipaţi eventualele obstacole care ar putea opri sau încetini acest proces. 

ÎNAINTE DE TOATE, CA ORAŞUL TĂU SĂ DEVINĂ (MAI) INTELIGENT, SUNT NECESARE : 

v" O VIZIUNE (agreată de părţi - locuitori, administraţie, mediul de afaceri, ONG-uri), 

V" O DECIZIE ASUMATĂ POLITIC (care este punctul de plecare) şi 
^ UN PLAN DE ACŢIUNE REALIST (o foaie de parcurs). 

Combinând sfaturile a numeroşi experţi, ghidul de pregătire elaborat de SMART CITIES COUNCIL 
(SCC) - “The Readiness Guide" (listat în secţiunea LINK-uri), sugerează 6 PAŞI PREGĂTITORI : 

1. Găsiţi un campion - de obicei primarul, city manager-ul sau un VIP local adept al tehnologiei 

2. Formaţi o echipă - pentru că un oraş inteligent este un "sistem de sisteme", un start bun ar fi să 
constituiţi un grup de lucru inter-departamental (care poate fi extins şi în exteriorul administraţiei) 

3. Inspiraţi-vă dintr-o viziune mai largă - transformarea inteligentă a oraşului ar trebui să servească 
strategiei de dezvoltare pe termen mediu / lung a oraşului şi, în acelaşi timp, să se inspire din aceasta 

4. Stabiliţi indicatori - care să însemne ceva pentru cetăţeni şi să şi să se refere cât mai concret la 
calitatea vieţii lor 

5. Prioritizaţi-vă ţintele - începeţi cu cele fundamentale / luaţi în calcul obiectivele generale / 
concentraţi-vă pe punctele slabe / urmăriţi rezultate şi beneficii rapide 

6. Folosiţi experţi pentru planurile detaliate - e treaba lor să producă planuri de proiect detaliate şi 
specifice şi să furnizeze specificaţii tehnice plecând de la o abordare holistică de tip "the big-picture" - 
"imaginea de ansamblu". 

Conform experienţei sintetizate de acelaşii Smart Cities Council, FOAIA DE PARCURS trebuie să aibă 
cel puţin următoarele 5 elemente : 


1. O evaluare - 

2. O viziune - 

3. Planuri de proiect - 

4. Repere temporale - 

5. Indicatori - 


pentru a afla unde sunteţi 

pentru a avea în minte unde vreţi să ajungeţi 

pentru componentele cheie ale transformării oraşului 

pentru a evidenţia progresele 

pentru a putea măsura şi proba succesele 


O problemă comună a celor care demarează această transformare este complexitatea domeniilor de 
acţiune. Sunt atâtea sectoare şi lucruri de făcut încât apare firesc necesitatea prioritizării (fie şi numai 
din cauza resurselor limitate). 

în plus, obţinerea de rezultate concrete în câteva sectoare facilitează derularea întregului proces. 
După câteva succese în beneficiul cetăţeanului, opinia publică va fi mai favorabilă, iar societatea civilă 
se poate poziţiona ca sponsor (în sensul de susţinător) al demersului. 


Un exemplu : o reţea de piste (acele benzi de circulaţie dedicate) pentru biciclişti, modestă la început 
dar extinsă în fiecare an, este întotdeauna posibilă şi binevenită. Ea poate deveni în relativ scurt timp 
o componentă importantă a viitorului oraş inteligent, pentru cel puţin 3 sectoare : smart living (stil de 
viaţă inteligent), smart mobility (mobilitate inteligentă) şi green city (oraş verde). 


IATĂ 9 SECTOARE ÎN CARE SE POT OBŢINE RAPID REZULTATE 


Eficienţă energetică 
Siguranţă publică 
E-guvernare 


Reţele inteligente 
Iluminat public inteligent 
Managementul deşeurilor 


Trafic inteligent 
Conectivitate publică WiFi 
Educaţie inteligentă 


în aceste sectoare, autorităţile locale pot profita şi de resursele, soluţiile şi aplicaţiile existente, 
furnizate de administraţia centrală (e-guvernare, de exemplu), societatea civilă şi mediul de afaceri. 

O metodă de a conştientiza şi alimenta acest proces este organizarea unui eveniment punctual de 
lansare sau a unei campanii dedicate : de exemplu, "tabăra start-up-urilor" din Amsterdam a ţintit 
afacerile şi aplicaţiile noi pornind de la idei revoluţionare în domenii foarte varietate, dar toate legate 
de principalele concepte propuse : "smart city" şi "smart living". 

Domeniile de aplicare în forma originală au fost: 

Smart Home | Automated Living | Smart Home Appliances | Smart City Appliances | Smart Mobility 
Smart Parking | Traffic Management | Big Data regarding city projects | Open Data | Smart Wifi 
Internet of Things | Machine to Machine Solutions | Smart Connections | Smart Energy [ Smart Grid 
Smart Metering | Smart Lightning | Climate Control | Smart Building | Urban Planning | Waste 
Management | Smart Society | Smart Care | Emergency Response | Smart Working | Smart Product 
Management | Smart Retail | End User Innovation | Smart Agriculture | Smart Food | Smart Health | 

într-o traducere cât mai fidelă înţelesului din limba engleză acestea ar fi : 

Locuinţe inteligente | Procese automatizate de asistenţă a vieţii cotidiene | Electrocasnice inteligente 
Instalaţii publice inteligente | Mobilitate inteligentă | Soluţii de parcare inteligentă | Managementul 
traficului | Baze de date referitoare la proiectele publice | Baze de date transparente | Wifi inteligent 
Internetul obiectelor | Soluţii de comunicare între utilaje | Conexiuni inteligente | Energie inteligentă 
Reţele inteligente|Contorizare inteligentă | Iluminat public inteligent | Controlul Climatului | Clădiri 
inteligentei Planificare urbană | Managementul deşeurilor |Societate inteligentă | îngrijire inteligentă 
Răspuns inteligent în situaţii de urgenţă |Muncă inteligentă |Management de produs inteligent! 
Retail inteligent!Inovare destinată utilizatorului final|Agricultură inteligentă|Mâncare inteligentă! 
Sănătate inteligentă | 

Olandezii au dezvoltat apoi un parteneriat public-privat, Amsterdam Smart City, care urmăreşte să 
contribuie la îmbunătăţirea calităţii vieţii locuitorilor şi turiştilor şi se concentrează pe utilizarea 
oraşului ca un laborator urban, pentru testarea "open data" şi a noilor soluţii de mobilitate. 

Un alt exemplu : în mai 2015, Primăria din Ierusalim (Israel) a găzduit finala concursului "Jerusalem 
App Smart City Contest" (Aplicaţii pentru oraşul inteligent), în urma căruia s-au extras 172 (!) de idei 
de aplicaţii, destinate îmbunătăţirii şi dezvoltării transportului şi infrastructurii urbane, turismului, 
recreerii şi culturii, accesului la serviciile municipale, aspectului oraşului, facilităţilor pe care le poate 
oferi cârdul de rezident, etc. 

Conferinţe dedicate oraşelor inteligente (unele internaţionale) au fost găzduite şi în România de 
Bucureşti, Cluj, Sibiu, Braşov, Timişoara, Alba lulia, laşi, etc, marcând trecerea de la teorie la acţiune. 


Una dintre recomandările Comitetului Economic şi Social European (CESE) o constituie extinderea 
Parteneriatului European de Inovare pentru Comunităţi şi Oraşe Inteligente către societatea civilă, 
cele 3 teme cheie fiind prezentate sub forma unui infografic : 


O Smart Cities and Community a European Innovation Partnership 


How to make our cities smarter? 


The Partnership integrates the ICT, energy and transport sectors. It aims to apply innovative Solutions to tackle issues such as 

congestion; air pollution; high energy costs and to achieve better mobility: cteaner urban environment; energy 
efficiency. 



congestion 


air pollution 


high energy costs 


better mobility cleaner urban environment energy efficiency 


0 Meet our Partners 


In 2014, 

370 commitments 

around smart City 
projects & Solutions 
were submitted by more than 

3 000 partners 

The lead organisations come 

from 31 countries. 

■ high/Hmedlum/ low partldpatlon 



Classification of lead organisations 

Private individuals 2°/o 


NGOs 6 % 


Business 26% 



Public Authorities 36% 


Academic/Research 
Institutions 16% 


© Some of the areas we are working on 


f \ /■ \ 



Urban Mobility Open Data 


f T '\ f ~~ \ 



Business Models Finance & 


Procurement 


r \ f N 



Policy & Metrics & 

Regulation Performance 

Indicators 



Integrated Energy, Energy Efficiency 
Transport & & Low carbon 

Communication Solutions 

Networks 

Raportul Uniunii Europene "Mapping Smart Cities in the EU" - o "cartografiere" a oraşelor europene 
inteligente - arată că factorii de succes esenţiali pentru oraşele inteligente şi implementarea 
soluţiilor concrete sunt : o vizune clară (formalizată şi comunicată public), implicarea cetăţenilor, 
reprezentanţilor administraţiei şi mediului de afaceri local, dar şi procese eficiente (bazate pe 
indicatori de tip S.M.A.R.T şi evaluate periodic). 

în "Fişa de microviziune" intitulată "Oraşul Inteligent" (listată în secţiunea Surse de informare), 
Panelul de cercetare fundamentală din România menţionează următorul obiectiv : Transformarea 
oraşelor în medii sustenabile, cu infrastructură avansată, capabile să ofere o calitate a vieţii ridicată, 
prin dezvoltarea şi integrarea componentelor de tip clădire inteligentă, a sistemelor de analiză şi 
adaptare la factorii de mediu, a celor de informaţii publice, de monitorizare şi conducere a traficului, 
de management energetic, etc. 

ÎN ESENŢĂ, SINGURUL MOD ÎN CARE PUTEŢI FACE ASTA ÎNTR-0 MANIERĂ SATISFĂCĂTOARE, 
PRESUPUNE UN ANGAJAMENT PE TERMEN LUNG Şl PERSEVERENŢĂ ÎN A ADĂUGA, TRANSPARENT, 
"STRATURI" (NIVELURI) DE "INTELIGENŢĂ". 


STUDIU DE CAZ : PIATRA NEAMŢ (primii paşi) 


De ce ar fi relevantă sau utilă expunerea (pe scurt) a situaţiei existente la Piatra Neamţ şi a abordării 
în continuare ? Pentru că aproape orice oraş de mărime medie din România se află, mai mult sau mai 
puţin, în aceeaşi situaţie : are câteva aplicaţii de tip "smart" operaţionale şi câteva proiecte de viitor, 
dar nu are o strategie smart şi un plan de acţiune concret (nu vorbim aici de strategia de dezvoltare 
durabilă a unui oraş şi de planurile de acţiune aferente, ci de viziunea şi foaia de parcurs dedicate 
exclusiv dezideratului de a deveni cândva "oraş inteligent"). 

Sigur că există şi oraşe mari (ca Bucureşti, Braşov, Sibiu, Timişoara, Cluj, Oradea, etc) care au început 
deja acest proces, declarativ sau faptic. Capitala, de exemplu, a fost selectată încă din 2013 de către 
IBM, pentru a-i fi acordată bursa "Provocarea Oraşelor Inteligente" (vizând dezvoltarea unui Centru 
Operaţional Integrat). Ele pot fi exemple de bună practică sau chiar modele de urmat (modelul 
Timişoarei şi cel dezvoltat de Alba lulia sînt dealtfel listate în secţiunea Exemple de bună practică). 

Evoluţia din România a progreselor a arătat însă că nu momentul sau valoarea unor proiecte au 
contat în această ecuaţie, ci abordarea sistemică, premeditată, cu implicarea resurselor inovative din 
afara "sistemului"propriu (al aparatului administrativ). 

Apreciem că şi în perioada ce urmează, oraşele care îşi propun şi asumă o viziune de tip smart-city, în 
care toate direcţiile de dezvoltare să fie integrate şi căreia sa-i fie subsumate proiectele, acţiunile 
concrete şi soluţiile tehnologice, vor înregistra şi progresele cele mai mari. 


SITUAŢIA EXISTENTĂ 


Piatra Neamţ are câteva componente funcţionale ale unei arhitecturi smart (cu menţiunea sinceră că 
nu au fost proiectate neapărat cu această intenţie, ci au fost soluţii sau dezvoltări punctuale): 

un sistem de management al deşeurilor (dealtfel primul sistem funcţional -2007-şi complet 
din România), care poate fi considerat o componentă conceptului "oraş verde" 
un sistem de monitorizare video (chiar dacă nu e foarte complex), care poate fi considerat 
o primă componentă a implementării conceptelor "siguranţă inteligentă" şi "trafic inteligent" 
un sistem de acces on-line la serviciile publice (inclusiv info-kioşkuri stradale) şi de plăţi On¬ 
line a taxelor şi impozitelor locale, care este o componentă a implementării conceptelor de 
"guvernare inteligentă" şi "servicii publice inteligente" 

un sistem de management al cozilor şi timpilor de aşteptare la Direcţia de Taxe şi Impozite, 
care poate fi considerat o componentă (modestă) a conceptului "servicii publice inteligente" 
un sistem de monitorizare pe bază de senzori şi alarmare în caz de dezastre, o componentă 
(obligatorie prin lege) a implementării conceptelor "Răspuns inteligent în situaţii de urgenţă" 
şi "guvernare inteligentă" 

o zonă de acces public la internet WiFi, ca primă componentă a implementării conceptelor 
de "turism inteligent" şi "comunitate inteligentă" 

un ghid digital pe bază de coduri de puncte amplasate pe clădiri, monumente, obiective 
istorice, o altă componentă a implementării conceptului de "turism inteligent" 

o aplicaţie de social-media dedicată, ca interfaţă între cetăţean şi Primărie,accesibilă inclusiv 
prin intermediul smart-phone-ului,tabletei, etc, numită "Piaţa Publică", ce constituie o altă 
componentă a implementării conceptului de "guvernare inteligentă" 

o pistă de biciclişti în zona centrală a oraşului şi un traseu de mountain-bike (downhill) pe 
Masivul Cozla, ce pot fi considerate componente ale conceptului de "stil de viaţă inteligent" 
un centru de excelenţă în educaţie (funcţional), ce poate fi considerat o componentă a 
implementării conceptului de "educaţie inteligentă" 

Plecând de la viziunea Strategiei de dezvoltare durabilă 2014-2020 şi anume "Piatra Neamţ - să 
devină un oraş inteligent, al soluţiilor ecologice, având ca principal motor al dezvoltării exploatarea 
potenţialului turistic, un oraş în care este plăcut să locuieşti, să faci afaceri şi turism", am cristalizat, 
împreună cu societatea civilă şi mediul de afaceri, propria viziune smart, am formalizat-o (printr-o 
HCL) într-o declaraţie de politică locală numită "Piatra Neamţ 2020 - Oraş Inteligent" şi am transpus- 
o într-un obiectiv strategic de sine stătător în cadrul Strategiei de dezvoltare revizuită (detalii despre 
misiunea smart city Piatra Neamţ - pe site-ul Primăriei aici ) 

Apoi, am trecut la treabă. Acum avem şi un Plan de acţiune, implementarea lui urmând să fie făcută 
prin intermediul unor proiecte concrete, cu obiective de tip S.M.A.R.T. şi un buget multi-anual. 


CE URMEAZĂ? 


SITUAŢIA DORITA. 


Un important proiect pentru viitor, pe care am putea să-l intitulăm, cu ceva umor,"Platforma Piatra 
Inteligentă" şi să-l traducem în engleză "The Smart Stone Programme". Detalii aici . 

în transpunerea viziunii asumate în planuri şi proiecte (cu resurse şi indicatori), vom utiliza ambele 
abordări : 

top-down, plecând de la situaţia dorită spre acţiuni concrete, răspunzând la aceleaşi întrebări 
de la care a plecat şi Ghidul - DE CE ? CINE ? CE ? CÂND ? CUM ?) 

bottom-up , de jos în sus, plecând de la ceea ce avem - detaliat mai sus în Situaţia existentă - 
şi construind pe această fundaţie (umplând golurile acolo unde e cazul) 

CONCLUZII Şl CÂTEVA IDEI CHEIE 


Dezvoltarea inteligentă nu mai e doar o opţiune între multe altele, e o manifestarea responsabilităţii 
sociale. Independent de motivaţiile şi natura implicării, poziţia ocupată şi durata misiunii, mandatului, 
contractului, liderii de opinie, aleşii, decidenţii oricărei comunităţi trebuie să conştientizeze, aici şi 
acum, că suntem datori generaţiilor viitoare la fel de mult ca celei căreia îi aparţinem. 

Tratarea superficială a modului în care ne valorificăm (fiecare comunitate în parte) resursele (inclusiv 
cele umane) şi ne procesăm deşeurile (reziduurile) şi ignorarea efectelor acestor intervenţii asupra 
mediului natural şi social (atât din perspectiva vieţii cotidiene a membrilor comunităţii, cât şi a 
şanselor de dezvoltare sustenabilă în viitor), pur şi simplu nu mai sunt acceptabile. 

Pe de altă parte, neincluderea tehnologiilor digitale în fiecare aspect al vieţii urbane va constitui, în 
scurt timp, un handicap (deci mai mult decât ratarea unei sau unor oportunităţi). Serviciile publice 
moderne sunt deja de neconceput fără componenta digitală, inteligentă. 

Este de menţionat şi argumentul că nu toate domeniile de "smartificare" sunt mari consumatoare de 
bani, dimpotrivă, odată demarat, procesul va beneficia de resursele creative (locale şi globale), va 
sincroniza eforturile şi maximiza rezultatele, având chiar potenţial de atragere de fonduri (şi de alte 
resurse). 

O lecţie (pe care, din păcate, România nu a învăţat-o încă), este aceea că pentru a stimula 
"inteligenţa" locală, TREBUIE ALOCAŢI BANI Şl DE LA CENTRU (am scris cu litere mari poate vede 
cineva). China, de exemplu va investi 8 miliarde $ doarîn tehnologiile destinate oraşelor inteligente. 

Unul dintre cele cele mai ambiţioase proiecte naţionale este Smart City Mission din India, cunoscut şi 
ca "100 Smart Cities Plan", în cadrul căruia 100 de oraşe (selectate în urma unei competiţii la care au 
luat parte 500 de oraşe, o listă cu 98 de oraşe - dintre care 24 de capitale statale - fiind deja anunţată 
oficial), urmează să fie dezvoltate ca oraşe inteligente până în 2021, pentru acest obiectiv urmând să 
fie alocate 7.5 miliarde $ . 

Teama de digitalizare : pentru o înţelegere cât mai completă a fenomenului, trebuie amintit şi faptul 
că populaţia (societatea civilă), nu primeşte în toate cazurile cu entuziasm introducerea tehnologiilor 
digitale în viaţa cotidiană (vezi poziţia unora dintre reprezentanţii Bisericilor Ortodoxe referitor la 

introducerea paşapoartelor biometrice, protestele unor organizaţii civice împotriva utilizării 
sistemelor de localizare şi supraveghere electronică, etc) şi asta pentru că, folosită în scopuri anti¬ 
sociale, tehnologia devine o armă (aşa cum arată într-un articol Jonathan Silver, cercetător la London 
School of Economics and Political Science - listat in secţiunea Articole). 

în final, amintiţi-vă că : 

^ DECIZIA DE A DEVENI UN ORAŞ INTELIGENT TREBUIE LUATĂ MAI ÎNTÂI DE CETĂŢENII ÎNŞIŞI 
Şl ABIA APOI DE MUNICIPALITATE (pentru asta, transparenţa voastră şi angajamentul lor sunt 
esenţiale) 

S TRECEREA LA ORAŞUL INTELIGENT ÎNCEPE CU O DECIZIE, CONTINUA CU PLANIFICAREA Şl ESTE 
UN PROCES CONTINUU 

S CÂND NE REFERIM LA ORAŞE INTELIGENTE, TREBUIE SĂ AVEM PERMANENT ÎN MINTE CĂ ESTE 
VORBA ÎN MOD FUNDAMENTAL DESPRE OAMENI (şi abia apoi despre sisteme, lucruri, sau 
informaţii) 

încurajăm pe oricine are informaţii, exemple de bună practică, sau orice alte resurse care pot 
contribui la facilitarea procesului, să le aducă în spaţiul public (şi/sau să ni le trimită pentru versiunea 
următoare a Ghidului pe adresa city-manager(5) primariapn.ro ). 


SMART 


SUSTAINABLE 

O imagine la care să meditaţi : conceptul loT sau "Internet of Things", care s-ar putea traduce prin 
"internetul lucrurilor (obiectelor)", este deja o realitate în alte părţi ale lumii şi va fi cu siguranţă 
lumea în care vor trăi copii şi nepoţii noştri. Acest concept ne avertizează că, în curând, "în orice 
moment, orice (lucru, sistem, etc), de oriunde" va comunica, va fi în interconectat într-o reţea. 

Este alegerea noastră dacă propria comunitate locală ţine pasul cu aceste schimbări, sau rămânem 
(ca în atâtea alte dăţi), în altă lume decât cea a tinerilor, a oamenilor de afaceri, a turiştilor şi a 
furnizorilor de servicii (de ex antreprenorii sociali) din spaţiul public pe care-l împărţim. 


24 








ŞTIRI SMART ROMÂNEŞTI 


Târgu-Mureşul este, alături de alte 3 oraşe europene, beneficiarul unui proiect numit „Platforma 
Europeană pentru Oraşe Inteligente". Este vorba despre un proiect în valoare de aproape 6 milioane 
de euro. Târgu-Mureşul este partener cu 3 mari oraşe : Bruxelles, Manchester şi Issy-les-Muolineaux. 
în acest proiect sunt implicate şi institute de cercetare şi companii ce se ocupă de inovaţii în 
domeniul informaticii. Cele trei oraşe vor dezvolta aplicaţii, care vor fi implementate şi în Târgu- 
Mureş [,..]Acestea se referă la harta 3D a oraşului, monitorizarea consumului utilităţilor şi accesarea 
on-line a instituţiilor şi serviciilor turistice (întreg articolul difuzat de Radio Romania Actualitati aici ). 

*** 


Reprezentanţi ai ONG-urilor clujene, ai mediului de afaceri şi ai autorităţilor locale şi judeţene au 
participat astăzi (16 oct 2015) la Smart Cities Forum, o dezbatere organizată în cadrul Junior Chamber 
International (JCI) Danube Conference. întrebarea la care au căutat răspunsul participanţii este cum 
trebuie să arate şi să funcţioneze un „smart city" [...] Pe parcursul dezbaterilor, workshop-urilor, 
cursurilor şi prezentărilor de soluţii inovative, participanţii au avut posibilitatea de a discuta şi genera 
iniţiative concrete şi practice pentru viitor, cu intenţia ca acestea să devină modele de bună practică 
pentru comunităţile locale (întreg articolul din Transilvania Reporter aici) 

*** 


Oamenii de afaceri din cadrul Consiliului Consultativ Economic (CCE) al Timişoarei propun ca 
municipiul să devină Smart City, un oraş inteligent cu acces gratuit la internet şi economie la energie. 
"Ideea unui Smart City este să ai un wi-fi generalizat, să nu mergi pe reţele care sunt limitate la debit. 
Oraşul trebuie să aibă această magistrală de minim 600 de Mb până la 800 de Mb pe terminal, ca să 
poţi avea acces liber la internet, pentru orice aplicaţie. Aceasta se face prin schimbarea strategiei în 
majoritatea oraşelor - se renunţă la antenele mari, care şi poluează, se face o reţea distribuită, adică 
se pune pe fiecare stâlp de iluminat şi un BTS radio-antene. într-un tramvai există mici antene radio, 
pe clădiri există o mică antenă (...). Şi atunci, reţeaua e distribuită, oriunde te duci ai acces la debitul 
mare. Wi-fi-ul va fi gratuit", a spus Dan Bedros, fost director general Alcatel Lucent România şi actual 
preşedinte al Centrului de Afaceri Franco-Român (link Portalul National de Administraţie Publică) 

*** 

Primăria Oradea a lansat o aplicaţie prin care locuitorii oraşului pot trimite sesizări on-line 
administraţiei locale de pe tabletă sau smartphone. Aplicaţia e gratuită, se numeşte Oradea City 
Report şi vizează responsabilizarea cetăţenilor. Potrivit administraţiei locale, aplicaţia reprezintă o 
linie de urgenţă pentru probleme publice, care va contribui la dezvoltarea spiritului civic al cetăţenilor 
şi la creşterea încrederii în operatorii de servicii publice locale. Orădenii sunt provocaţi să trimită 
sesizări şi incidente către Primăria Oradea şi operatorii serviciilor publice locale [...]. 



Potrivit ebihoreanul.ro, la Oradea, Primăria mai pregăteşte încă două aplicaţii : plata amenzilor şi 
taxelor de pe telefonul mobil şi încă o aplicaţie Oradea City App, în trei limbi (română, engleză şi 
maghiară) care vizează prezentarea oraşului, evenimentelor care se desfăşoară aici, atracţiilor 
turistice, precum şi a utilităţilor publice pentru turişti. Pentru o astfel de aplicaţie administraţia locală 
a plătic circa 6.000 de euro, către o societate privată [...] (întreg articolul din Actual de Cluj aici ). 


*** 

La începutul lui 2013, Tîrgu Mureş obţinea finanţare pentru studiul de fezabilitate al Proiectului 
Supercomputing din strategia Digital Mureş, [...], proiectul fiind găsit atractiv de companiile Samsung 
şi LG. [...] la Tîrgu Mureş s-au aflat reprezentanţii Agenţiei Naţionale pentru Promovarea Industriei IT 
din Coreea de Sud (NIPA). Consultantul şef al NIPA, Yoonsik Kim, a anunţat că instituţia 
guvernamentală coreeană va finanţa studiul de fezabilitate pentru ca municipiul Tîrgu Mureş să 
devină un oraş inteligent (Smart City), conform Strategiei Digital Mureş [...] Capitala Coreei de Sud, 
Seul, a implementat conceptul de Smart City cu o tehnologie avansată, acesta fiind motivul pentru 
care acest concept se doreşte a fi implementat şi la Tîrgu Mureş, care deţine Strategia Digital Mureş 
[...] „Bazat pe modele care deja şi-au demonstrat fezabilitatea, Tîrgu Mureş îşi propune să devină în 
următorii 10 ani punctul zero al cercetării din Europa de Est şi să contribuie la repatrierea unor 
cercetători de elită ai României care astăzi, în lipsa resurselor şi instrumentelor necesare, sunt nevoiţi 
să îşi desfăşoare activitatea în străinătate" - Dana Miheţ, Arhitectul şef al municipiului Tîrgu Mureş şi 
coordonatorul Strategiei Digital Mureş (Market Watch, întreg articolul aici ) 

*** 


"Lumea de mâine va fi polarizată de oraşe inteligente şi arii urbane, care vor genera 80 la sută din 
prosperitatea planetei. Evoluţia sau regresul oraşelor vor fi puternic influenţate de abilitatea lor 
de a stimula trei factori: tehnologie, noi modele de afaceri şi inteligenţa colectivă a locuitorilor lor" - 
Dan Bugariu arhitect. Un "smart city" este un oraş care utilizează la maximum tehnologia şi mijloacele 
de comunicare moderne în beneficiul comunităţii, sub toate aspectele: de la trafic, parcări, servicii 
sociale la plata taxelor şi impozitelor locale şi alte domenii care leagă comunitatea de mediul de 
afaceri. A nu ţine cont de tehnologie, de internet, de tot ceea ce implică domeniul "IT" înseamnă 
a bloca evoluţia viitoare a unui oraş - Emil Boc, Primar Cluj (Adevărul, întreg articolul aici) 

*** 


Comisia Europeana a lansat in iulie 2014 o consultare publica privind o agenda urbana a UE. Scopul 
sau era de a extinde dezbaterea pentru toate părţile interesate, sa adune ideile lor, precum si pentru 
a clarifica in continuare ce obiectivele ar trebui sa aiba aceasta agenda si cum va folosi. Agenda ar 
urma sa fie un ghid pentru oraşe si sa ajute la prioritizarea investiţiilor astfel incat sa existe un 
consens si o coordonare intre obiectivele UE si obiectivele autoritatilor locale. 

"Romania a alocat 1,2 miliarde de euro pentru dezvoltarea urbana durabila care reprezintă mai 
mult de doua ori procentul minim solicitat de Comisie", a declarat Corina Cretu, comisarul european 
pentru dezvoltare regionala (HotNews, întreg articolul aici) 

*** 


Conceptul de Smart City este unul relativ nou, însă pentru acesta, Comisia Europeană a alocat 18 
miliarde de euro. [...] O zonă a Timişoarei ar putea intra în acest program, după ce primăria [...] 
încearcă să acceseze fonduri europene pentru acest program. Proiectele Timişoarei sunt gândite 
acum de specialiştii Institutului Fraunhofer, cel mai mare institut de cercetare din lume [...] împreună 
cu cei de la Karlsruhe şi Miskolc şi cu universităţile tehnice din Budapesta, Timişoara şi Karlsruhe. 
Concret, din fondurile ce vor reveni Timişoarei, municipalitatea va încerca să transforme blocurile 
comuniste din acest district în locuinţe extrem de eficiente din punct de vedere energetic. Pe de altă 
parte, banii vor fi investiţi în achiziţionarea de vehicule electrice, de la biciclete şi până la... 
ambarcaţiuni care vor circula pe Bega, ceea ce va însemna automat o reducere a emisiilor de dioxid 
de carbon.Valoarea totală a proiectului, pentru toate cele trei oraşe din consorţiu este estimată la 
25 de milioane de euro, din care Timişoarei îi va reveni o parte de maximum 8 milioane de euro 
(Timiş Online, întreg articolul aici) 


*** 

Reprezentanţii Primăriei Braşov au anunţat că au fost finalizate lucrările de modernizare a sistemului 
de iluminat public, acestea fiind începute în urmă cu mai bine de doi ani. De acum, acest serviciu ar 
urma să coste cu 10% mai puţin, iar braşovenii vor fi mai în siguranţă pe străzi. [,..]Cei 10481 stâlpi 
de iluminat public din municipiu au mai multe calităţi. Intensitatea luminii poate fi reglată, astfel ca, 
la anumite ore, să poată fi „dată mai încet" în anumite zone. Nu este şi cazul trecerilor de pietoni, 
şoselelor şi locurilor intens circulate. De aici se obţine şi o reducere a consumului de curent electric 
cu 10 procente. Energia electrică pentru iluminat public costă anual municipalitatea circa 6,5 milioane 
lei [...] dar municipalitatea va economisi anual 650.000 de lei, urmând ca şi oraşul să fie unul mai 
sigur [...] Valoarea totală a lucrărilor de modernizare a sistemului de iluminat şi creşterea siguranţei 
pe străzile Braşovului a fost de 9,742 milioane de lei cu tot cu TVA, din care Primăria a plătit o 
cofinanţare de 2%, restul banilor provenind din fonduri structurale [...] Tehnologia implementată prin 
proiectul „Modernizarea integrată a sistemelor de iluminat public şi creşterea siguranţei publice din 
municipiul Braşov" permite o conectare facilă a încărcătoarelor vehiculelor electrice direct la prizele 
montate pe stâlpii de iluminat public, precum şi utilizarea a diferite metode de plată (prepay, postpay 
sau alte variante) [...] Prin implementarea acestui sistem de telegestiune, Braşovul a introdus şi în 
România conceptul de Smart City (Biz Braşov, întreg articolul aici ) 

*** 

Siemens şi Primăria Municipiului Alba lulia au agreat includerea oraşului Alba lulia în proiectul global 
de cercetare « Smart Cities Research ». Prin acest studiu, specialiştii Siemens vor analiza modele de 
dezvoltare urbană pentru o serie de domenii în care pot fi implementate tehnologii inteligente, în 
conformitate cu strategia, planurile şi ambiţiile viitoare ale fiecărui oraş în parte. 

Municipiul Alba lulia a fost în proiectul pilot Alba lulia Smart City 2018, anunţat de către Ministerul 
Comunicaţiilor şi pentru Societate Informaţională în această primăvară. 

Alături de Alba lulia, în studiul Siemens sunt incluse următoarele oraşe : Aberdeen (Marea Britanie), 
Bruxelles (Belgia), Istanbul (Turcia) şi Londra (Club IT&C, întreg articolul aici ) 

*** 


Pe 14 iulie 2016, a avut loc în sala mare a Primăriei Oradea evenimentul de lansare a proiectului 
"Strategiei de informatizare a municipiului Oradea 2016 - 2020". [...] city-managerul Eduard Florea 
a făcut o prezentare detaliată a proiectului strategiei de informatizare a municipiului Oradea 2016 - 
2020, punctând ce va aduce nou această strategie, motivele pentru care Oradea vrea să devină 
"smart city", dar şi paşii pe care Oradea i-a făcut până acum în dezvoltarea sa ca "smart city" (site-ul 
Primăriei Oradea, întreg articolul aici ) 

*** 

[47] http://viziteazaalbaiulia.ro/alba-iulia-smart-dty/ Alba lulia - Smart City 

GLOSAR - CÂTEVA ABREVIERI SMART 


De menţionat ca termenul SMART mai are un înţeles în afară de cel din limba engleză (de "isteţ", 
"inteligent"). Dacă găseşti acest cuvânt asociat cu "obiective", atunci este un acronim şi descrie 
caracteristicile pe care trebuie să le întrunească orice obiectiv : să fie Specific, Măsurabil, Accesibil, 
Relevant şi încadrat în Timp, adică S.M.A.R.T. (sigur ca asocierea cu semnificaţia originală este 
intenţionată, un obiectiv care are atributele menţionate fiind şi "smart") 

Abrevieri folosite în Ghid : 


R&D - 

Research and Development - Cercetare şi Dezvoltare 

ICT- 

Internet and Computer Technology - Tehnologia Computerelor si Internetului 

SCC- 

Smart Cities and Communities - Oraşe şi Comunităţi Inteligente 

loT - 

Internet of Things - Internetul Lucrurilor (Obiectelor) 

CDI- 

forma din română a R&D - Cercetare, Dezvoltare, Inovare 

LINK - 

trimitere la, legătură cu - Adresa (activă) a unei pagini de internet 

